**Futsal – Malčice**

Žičlivé prostredie telocvične Základnej školy bolo **v Sobotu 20.1.2018** plné nadšencov a priateľov športu, kde sa odohral **III. ročník futsalového turnaja** pod záštitou OcÚ Malčice. Úvod patril členom organizačného tímu Jozefovi Tomkovi, Tomášovi Šamudovskému a Erikovi Zajacovi, ktorí účastníkov tradične a slávnostne privítali a turnaj zahájili. Obzvlášť boli pozdravení nováčikovia turnaja LEKÁRI – Svet zdravia Michalovce a miestne mladé dorastenecké futbalové nádeje, ktorí svojím prístupom, umením a pozitívnou energiou obohatili naše spoločenské stretnutie. O dobrú náladu sa počas viac ako dvoch desiatok zápasov na ihrisku aj mimo neho postaralo okrem priateľských divákov celkovo **7 družstiev** t.j. c.c.a 60 priaznivcov jedného z najväčších spoločenských a športových fenoménov, čo je zároveň dobrou vizitkou pre zlepšenie kvality zdravého života v Malčiciach. Vyrovnané súboje plné nadšenia z hry, pekných futbalových kombinácii a húževnatosti bolo cítiť počas celého dňa. Záverečné sčítanie bodov bolo toho výsledkom. Jemne pozmenené družstvo **Erika Zajaca** **titul** z minulého roka obhájilo **(1)** a v prípadnom nasledujúcom ročníku sa pokúsi o víťazný **„hetrick“.** Strieborná**(2)** priečka patrila premiérovo šikovným študentom z **SOŠ Nová cesta** – **Malčice** a pódiové umiestnenia bronzom(**3**) uzavrela skupina **Maroša Dudu.**

**Ďalšie poradie:**

4. Majo Poprik – „ Biely balet“

5. Lekári – Svet zdravia

6. Megamix – J.Tomko, T. Šamudovský ......

7. Manko – „FC Barcelona“

**Najlepší hráč turnaja:** Marián Mindžák

**Najlepší strelec turnaja:** Július Beňák

**Najlepší brankár:** Dominik Lukáč

Veríme, že vecné ceny budú všetkým účastníkom pripomínať príjemne a užitočne prežitý deň.

Turnaj pozitívne prispel aj k nadviazaniu resp. prehĺbeniu vzájomných vzťahov a preukázal, že heslo: „Športom k porozumeniu“ v Malčiciach skutočne platí. **Záver** turnaja patril **poďakovaniu všetkým**, ktorí turnaj podporili, organizačne zastrešili a všetkých tým, ktorí stoja za jeho úspešne a zdarne zvládnutým priebehom (t.j. OcÚ Malčice, ZŠ Malčice, p. Šamudovskej Márii, Tatiane Šamudovskej, Lýdii Puškárovej, Jozefovi Šamudovskému, ktorí sa postarali o hojné, voňavé, jedálne a nápojové „MENU“, Romanovi Dudovi za príjemný hudobný podmas a Ladislavovi Uhrinovi za fotodokumentáciu).

**Prajeme veľa zdravia a športovania v 2018.**